01001221306970008 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 122 

13 Ιουνίου 1997 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

135. Μετονομασΐα συνοικισμού της κοινότητας Δολιανών 

της Επαρχίας Δωδώνης του Νομού Ιωαννίνων ... 

136. Οργανισμός Διοικητικών Υπηρεσιών της Σιβιτανι- 

δείου Δημόσιας Σχολής Τεχνών και Επαγγελμά¬ 
των ... 

137. Ίδρυση Λιμενικού Σταθμού στο Αιτωλικό Αιτ/νϊας και 

καθορισμός της τοπικής και καθύλην αρμοδιότητάς 

του .;.; — 

138. Τροποποίηση διατάξεων της μεταξύ Ελληνικού Δη¬ 

μοσίου και Ολυμπιακής Αεροπορίας Α.Ε. σύμβασης 
που κυρώθηκε με το Ν.Δ. 3560/1956, όπως η σύμ¬ 
βαση αυτή τροποποιήθηκε και συμπληρώθηκε με¬ 
ταγενέστερα . 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 135 
Μετονομασΐα συνοικισμού της κοινότητας Δολιανών της 

Επαρχίας Δωδώνης του Νομού Ιωαννίνων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 11 παρ. 1 και 293 του Δη¬ 
μοτικού και Κοινοτικού Κώδικα (Π.Δ. 410/1995,231 Α). 

2. Τις διατάξεις του άρθρου 23 παρ. 1 του Ν. 1558/ 

1985 «Κυβέρνηση και Κυβερνητικά Όργανα» (Α' 137) σε 
συνδυασμό με τις διατάξεις του Π.Δ. 373/95 «Συγχώ¬ 
νευση των Υπουργείων Προεδρίας της Κυβέρνησης και 
Εσωτερικών στο Υπουργείο Εσωτερικών Δημόσιας Διοί¬ 
κησης και Αποκέντρωσης και καθορισμός αρμοδιοτήτων 
του» (Α 201). 

3. Τις διατάξεις του άρθρου 29 Α’ του Ν. 1558/1985, 
όπως προσετέθη με το άρθρο 27 του Ν. 2081/1992 (Α 
154). 

4. Την πρόταση του Κοινοτικού Συμβουλίου Δολιανών 
του Νομού Ιωαννίνων που διατυπώθηκε με την 43/96 
απόφασή του. 

5. Τη σύμφωνη γνώμη του Συμβουλίου Τοπωνυμίων του 
Υπουργείου Εσωτερικών Δημόσιας Διοίκησης και Αποκέ¬ 
ντρωσης, που διατυπώθηκε στο 1 πρακτικό της 
10.10.1996. 


6. Την αριθμ. ΔΙΔΚ/Φ44.1/21566/10.10.1996 (ΦΕΚ 
932/Β/10.10.1996) απόφαση του Πρωθυπουργού και του 
Υπουργού Εσωτερικών Δημόσιας Διοίκησης και Αποκέ¬ 
ντρωσης στους Υφυπουργούς Εσωτερικών Δημόσιας Διοί¬ 
κησης και Αποκέντρωσης» 

7. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 

8. Την 76/97 γνωμοδότηση του Συμβουλίου της Επι¬ 
κράτειας με πρόταση του Υφυπουργού Εσωτερικών Δη¬ 
μόσιας Διοίκησης και Αποκέντρωσης, αποφασίζουμε: 

Άρθρο μόνο 

Ο συνοικισμός Αγίου Γεωργίου της κοινότητας Δολια- 
νών της Επαρχίας Δωδώνης του Νομού Ιωαννίνων μετονο¬ 
μάζεται σε «Άγιος Γεώργιος Δολιανών, ο». 

Στον Υφυπουργό Εσωτερικών, Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 27 ΜαΤου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠ. ΕΣΩΤΕΡΙΚΟΝ. 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΛΑΜΠΡΟΣ ΠΑΠΑΔΗΜΑΣ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 136 
Οργανισμός Διοικητικών Υπηρεσιών της Σιβιτανιδείου Δημό¬ 
σιας Σχολής Τεχνών και Επαγγελμάτων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 6 παρ. 5 του Ν. 2026/1992 «Ρύθμιση θεμά¬ 
των οργάνωσης και προσωπικού της δημόσιας διοίκησης και 
άλλες διατάξεις» (Α 43) όπως τροποποιήθηκε με την παρ. 1 
του άρθρου 30 του Ν. 2190/94 (Α 28) σε συνδυασμό με τις 
διατάξεις του άρθρου 2 του Ν. 51/1975 (Α' 1 25), 
β. Του άρθρου 36 παρ. 15 του Ν. 2190/94 «Σύσταση ανε¬ 
ξάρτητης αρχής για την επιλογή προσωπικού και ρύθμιση θε¬ 
μάτων διοίκησης» (Α 28). 
γ. Του άρθρου 17 παρ. 1 του Ν. 1320/83 (Α 6). 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


δ. Του άρθρου 29 Α του Ν. 1558/87 (Α 137) όπως προσε- 
τέθη με το άρθρο 27 του Ν. 2081/92 (Α 154) και του άρθρου 
1 του Ν. 2469/97 (Α/38), 

2. Την αριθμ. ΔΙΔΚ/Φ44.1/1566/10.10.96 (ΦΕΚ 932196 
τ.Β ) απόφαση του Πρωθυπουργού και του Υπουργού Εσωτε¬ 
ρικών, Δημόσιας Διοίκησης και Αποκέντρωσης με την οποία 
καθορίζονται οι αρμοδιότητες του Υφυπουργού Εσωτερικών, 
Δη μ. Διοίκησης και Αποκέντρωσης Αναστασίου Μαντέλη. 

3. Την αριθ. 1107147/1239/006Α (ΦΕΚ 922/96 τ.Β') από¬ 
φαση του Πρωθυπουργού και του Υπουργού των Οικονομικών 
με την οποία καθορίζονται οι αρμοδιότητες του Υφυπουργού 
των Οικονομικών Νικολάου Χριστοδουλάκη. 

4. Την αριθμ. ΣΤ5/33/9.10.96 (ΦΕΚ 937/14.10.96 τ.Β') 
απόφαση του Πρωθυπουργού και του Υπουργού Εθνικής Παι¬ 
δείας και θρησκευμάτων με την οποία καθορίζονται οι αρμο¬ 
διότητες του Υφυπουργού Εθνικής Παιδείας και θρησκευμά¬ 
των Ιωάννη Ανθόπουλου. 

5. Την αριθμ. 51 /20.5.97 απόφαση της Εκτελεστικής Επι¬ 
τροπής της Σιβιτανιδεϊου Δημόσιας Σχολής Τεχνών και Επαγ¬ 
γελμάτων. 

6. Το γεγονός ότι από τη σύσταση νέας Διεύθυνσης και 
τμημάτων στο προτεινόμενο Προεδρικό Διάταγμα προκαλεί- 
ται δαπάνη σε βάρος του τακτικού προϋπολογισμού της 
Σ.Δ.Σ.Τ.Ε. δρχ. 1.260.000 ετησίως και θα καλυφθεί από την 
πίστωση του Κ.Α.Ε. 0238 για την οποία έχει γίνει σχετική πρό¬ 
βλεψη στον προϋπολογισμό οικονομικού έτους 1997, για την 
επόμενη πενταετία θα καλυφθεί από την αντίστοιχη μείωση 
του Κ.Α.Ε. 1429 και χωρίς αύξηση της κρατικής επιχορήγη¬ 
σης. 

7. Την αριθμ. 465/96 γνωμοδότηση του Συμβουλίου της 
Επικράτειας με πρόταση των Υφυπουργών Εσωτερικών, Δη¬ 
μόσιας Διοίκησης και Αποκέντρωσης, Οικονομικών και Εθνι¬ 
κής Παιδείας και θρησκευμάτων, αποφασίζουμε: 

ΚΕΦΑΛΑΙΟ Α' 

ΒΑΣΙΚΗ ΔΙΑΡΘΡΩΣΗ 

Αρθρο 1 

Διάρθρωση υπηρεσιών 

Οι διοικητικές υπηρεσίες της Σιβιτανιδεϊου Δημόσιας Σχο¬ 
λής Τεχνών και Επαγγελμάτων (Σ.Δ.Σ.Τ.Ε.) διαρθρώνονται ως 
εξής: 

1. Διεύθυνση Διοικητικού 

2. Διεύθυνση Οικονομικών 

3. Διεύθυνση Τεχνικού 

4. Τμήμα Ανάπτυξης και Υποστήριξης Πληροφοριακών Συ¬ 
στημάτων 

5. Τμήμα Υγείας και Πρόνοιας 

6. Γραφείο Δημοσίων Σχέσεων και Εθιμοτυπίας. 

7. Νομική Υπηρεσία - Γραφείο Νομικού Συμβούλου. 

ΚΕΦΑΛΑΙΟ Β' 

ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ 
ΟΡΓΑΝΙΚΩΝ ΜΟΝΑΔΩΝ 

Αρθρο 2 

Διεύθυνση Διοικητικού 

1. Η Διεύθυνση Διοικητικού συγκροτείται από τα ακόλουθα 
τμήματα: 

α) Τμήμα Α - Προσωπικού. 

β) Τμήμα Β - Γραμματειών Εκπαιδευτικών μονάδων, 
γ) Τμήμα Γ - Διοικητικής Μέριμνας. 

2. Το τμήμα Α - Προσωπικού έχει τις εξής αρμοδιότητες: 

α) το χειρισμό όλων γενικά των θεμάτων που αφορούν την 


υπηρεσιακή κατάσταση και εξέλιξη του πόσης φύσεως διοι¬ 
κητικού και εκπαιδευτικού προσωπικού, την τήρηση και ενη¬ 
μέρωση του προσωπικού μητρώου του προσωπικού, την τή- 
ρηαη του ωραρίου εργασίας, την κάθε είδους προοπαρα- 
σκευαστική εργασία για την υποβολή θεμάτων στα συλλογικά 
όργανα Διοίκησης της Σ.Δ.Σ.Τ.Ε. (Διοικητικό Συμβούλιο - 
Εκτελεστική Επιτροπή - Υπηρεσιακό Συμβούλιο, καθώς και 
όποιου οργάνου ήθελε συσταθεϊ), 
β) την παραλαβή, πρωτοκόλληση, διανομή και αποστολή 
της εισερχόμενης και εξερχόμενης αλληλογραφίας αντί¬ 
στοιχα, την τήρηση πρωτοκόλλου κοινού και εμπιστευτι- 
κού, 

V) τη μέριμνα για τη βεβαίωση του γνήσιου της υπογραφής 
του προσωπικού και των πολιτών, τη βεβαίωση από τον προϊ¬ 
στάμενο του Τμήματος ή τον αναπληρωτή του της ακρίβειας 
αντιγράφων ή φωτοτυπιών εγγράφων των πολιτών και του 
προσωπικού της Σ.Δ.Σ.Τ.Ε., σύμφωνα με τις διατάξεις του Ν 
1599/86. 

3. Το τμήμα Β - Γραμματειών Εκπαιδευτικών μονάδων έχει 
τις εξής αρμοδιότητες: 

α) τις εγγραφές - μετεγγραφές μαθητών, την καταχώρηση 
στοιχείων στο ατομικό δελτίο και μητρώο αυτών, την εγγραφή 
τους στο ευρετήριο, την καταχώρηση απουσιών στα απουσιο¬ 
λόγια, την καταχώριση βαθμολογίας στα ατομικά δελτία και 
μητρώα των εκπαιδευτικών μονάδων, τη συμπλήρωση στατι¬ 
στικών δελτίων, την έκδοση πιστοποιητικών σπουδών, την έκ¬ 
δοση τίτλου σπουδών, τη σύνταξη καταστάσεων υποτροφιών 
Ι.Κ.Υ. και άλλων φορέων, τη σύνταξη καταστάσεων πρωτευ- 
σάντων μαθητών - σπουδαστών για την απομονή αριστείων 
βραβείων, την αποστολή σε σχολεία και άλλους φορείς επα¬ 
ληθευτικών τίτλων σπουδών, τη σύνταξή καταστάσεων μαθη¬ 
τών Γ τάξης για εισαγωγή στα Α.Ε.Ι, και Τ.Ε.1. και άλλα εκπαι¬ 
δευτικό ιδρύματα, τον έλεγχο των μηχανογραφημένων κατα¬ 
στάσεων και την καταχώριση στο ειδικό μητρώο αποτελεσμά¬ 
των αυτών, 

β) την παροχή πληροφοριών για τη λειτουργία των εκπαι¬ 
δευτικών μονάδων της Σ.Δ.Σ.Τ.Ε. και για τις επαγγελματικές 
διεξόδους και τις δυνατότητες συνέχισης των σπουδών σε 
άλλα εκπαιδευκά Ιδρύματα μετά την αποφοίτηση από την 
Σ.Δ.Σ.Τ.Ε. 

γ) ο προϊστάμενος του Τμήματος είναι αρμόδιος για την επι¬ 
κύρωση φωτοαντιγράφων πτυχίων, για το συντονισμό του έρ¬ 
γου των γραμματειών όλων των εκπαιδευτικών μονάδων. 

4. Το τμήμα Γ - Διοικητικής Μέριμνας έχει τις εξής αρμοδιό¬ 
τητες: 

α) τη δακτυλογράφηση της εξερχόμενης αλληλογραφίας 
και λοιπών εγγράφων, την αντιπαραβολή τους με το πρωτό¬ 
τυπο, τη βεβαίωση της ακρίβειας των αντιγράφων, φωτογρα¬ 
φιών ή φωτοτυπιών οποιωνδήποτε εγγράφων και γενικά δι- 
καιολογητικών ύστερα από την αντιπαραβολή τους με το επι¬ 
δεικνυόμενο σχετικό πρωτότυπο ή ακριβές αντίγραφο, τη 
φωτοτύπηση, εκτύπωσαη και γενικά αναπαραγωγή εγγράφων 
και εντύπων με κάθε φύσης τεχνικά μέσα, 
β) τη λειτουργία της βιβλιοθήκης της Σ.Δ.Σ.Τ.Ε., τον 
εμπλουτισμό της με έντυπο υλικό, την ταξινόμηση, και την κα¬ 
ταχώρηση όλου του έντυπου υλικού σε καταλόγους και ευρε¬ 
τήρια, τον εσωτερικό και εξωτερικό δανεισμό του εντύπου 
υλικού στους σπουδαστές και στο προσωπικό της Σ.Δ.Σ.Τ.Ε. 
σύμφωνα με εσωτερικό κανονισμό βιβλιοθήκης που συντάσ- 
σεται κάθε φορά με απόφαση των οργάνων Διοίκησης της 
Σ.Δ.Σ.Τ.Ε. 

γ) την εξασφάλιση της φύλαξης και ασφάλειας των κτιρίων, 
εγκαταστάσεων και κάθε περιουσιακού στοιχείου που βρί¬ 
σκεται μέσα στο κτιριακό συγκρότημα και τους κοινόχρη¬ 
στους χώρους της Σ.Δ.Σ.Τ.Ε. 


ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ {ΤΕΥΧΟΣ ΠΡΩΤΟ) 

δ) τον καθαρισμό όλων των κτιριακών εγκαταστάσεων, κοι¬ 
νόχρηστων χώρων, κήπων κ.λπ. 

Αρθρο 3 

Διεύθυνση Οικονομικού 

1. Η Διεύθυνση Οικονομικού συγκροτείται από τα ακό¬ 
λουθα τμήματα: 

α) Τμήμα Α - Λογιστικού. 

β) Τμήμα Β - Προμηθειών και Διαχείρισης υλικού, 
γ) Τμήμα Γ - Προγραμμάτων Ευρωπαϊκής Ενωσης, Εθνικών 
Φορέων και σύνδεσης με την παραγωγή. 

2. Το τμήμα Α - Λογιστικού έχει τις εξής αρμοδιότητες: 
α) Τη μελέτη και το χειρισμό της λογιστικής απεικόνισης 

των πόσης φύσεως θεμάτων που αφορούν τη Σ.Δ.Σ.Τ.Ε. την 
κατάρτιση και τροποποίηση του προϋπολογισμού, τη σύνταξη 
το υπολογισμού εσόδων - εξόδων, τη διαδικασία απογραφής 
της περιουσίας, τη σύνταξη του απολογισμού της περιουσίας, 
τη σύνταξη του ισολογισμού, την εποπτεία των πάσης φύ¬ 
σεως χρηματοδοτήσεων και την κατανομή τους, την τήρηση 
των προβλεπόμενων λογιστικών βιβλίων, τη σύνταξη μισθο- 
δοτικών καταστάσεων και την πληρωμή του πάσης φύσεως 
προσωπικού της Σ.Δ.Σ.Τ.Ε., την τήρηση καρτελλών αποδο¬ 
χών του προσωπικού, την ταμειακή διαχείριση, τη διεκπεραί¬ 
ωση οικονομικών συναλλαγών με τρίτους, την έκδοση εντο¬ 
λών και ενταλμάτων πληρωμής, προπληρωμής, πάγιων προ¬ 
καταβολών κ.λπ., την έκδοση γραμματίων είσπραξης, την 
πραγματοποίηση των πάσης φύσεως πληρωμών, την από¬ 
δοση εισφορών και νομίμων κρατήσεων στα ασφαλιστικά τα¬ 
μεία, το Ελληνικό Δημόσιο και άλλους φορείς, τη φύλαξη και 
επικόλληση των ενσήμων στα βιβλιάρια των ασφαλιστικών ορ¬ 
γανισμών, τη λογιστική παρακολούθηση γενικά της περιου¬ 
σιακής κατάστασης της Σ.Δ.Σ.Τ.Ε. και την είσπραξη κάθε 
εσόδου, δωρεάς κ.λπ. 

β) Τη διαχείριση και τον έλεγχο των δαπανών, την εκκαθά¬ 
ρισή τους και την έκδοση επιταγών, την προώθηση των πάσης 
φύσεως ενταλμάτων πληρωμής στις αρμόδιες υπηρεσίες του 
Ελεγκτικού Συνεδρίου για την άσκηση προληπτικού ελέγχου. 
Τη μέριμνα για τη βεβαίωση του γνήσιου της υπογραφής του 
προσωπικού και των πολιτών, τη βεβαίωση από τον προϊστά¬ 
μενο του Τμήματος ή τον αναπληρωτή του της ακρίβειας αντι¬ 
γράφων ή φωτοτυπιών εγγράφων των πολιτών και του προσω¬ 
πικού της Σ.Δ.Σ.Τ.Ε., σύμφωνα με τις διατάξεις του Ν. 1599/ 
86. Την έκδοση βεβαιώσεων αποδοχών, κρατήσεων, φόρου 
κ.λπ. του προσωπικού, προμηθευτών κ.λπ. 
γ) Την ευθύνη για τις εκμισθώσεις των ακινήτων της 

Σ.Δ.Σ.Τ.Ε. . . 

3. Το τμήμα Β - Προμηθειών και Διαχείρισης υλικου έχει τις 

εξής αρμοδιότητες: 

α) Τις προμήθειες υλικών, μεταφορές υλικών, αναθέσεις 
έργων, τις μισθώσεις ακινήτων, τις αγορές ακινήτων και γε¬ 
νικά τή σύνταψη συμβάσεων που γίνονται σε βάρος των πι¬ 
στώσεων του τακτικού προϋπολογισμού της Σ.Δ.Σ.Τ.Ε., των 
δημοσίων επενδύσεων καθώς και κάθε άλλου ειδικού λογα¬ 
ριασμού ή πίστωσης. 

β) Τις εκποιήσεις ακινήτων και πάσης φύσεως κινητών 
πραγμάτων, την παρακολούθηση της καλής εκτέλεσης των 
πάσης φύσεως προμηθειών, έργων, μισθώσεων κ.λπ. Τη δια¬ 
χείριση, αποθήκευση, διανομή, χρέωση - αποχρέωση των υλι¬ 
κών στους υπολόγους, την τήρηση των παραστατικών που 
απαιτούνται από τις εκάστοτε διατάξεις περί Δημοσίου Λογι¬ 
στικού ή των αποφάσεων του Δ.Σ. και της Ε.Ε. της Σ.Δ.Σ.Τ.Ε. 

γ) Την κωδικοποίηση όλων των εισαγομένων ειδών σύμ¬ 
φωνα με τις αποφάσεις του Δ.Σ. και της Ε.Ε. της Σ.Δ.Σ.Τ.Ε. 

δ) Την παρακολούθηση της καλής λειτουργίας της Κεντρι¬ 
κής Αποθήκης, την τήρηση ετήσιων καταστάσεων απογρα- 


φής αναλωσίμων και μη υλικών, την τήρηση μητρώου ειδών 
και μητρώου παγίων. 

4. Το τμήμα Γ - Προγραμμάτων Ευρωπαϊκής Ένωσης, εθνι¬ 
κών φορέων και σύνδεσης με την παραγωγή έχει τις εξής αρ¬ 
μοδιότητες: 

α) Την προετοιμασία, κατάρτιση, έγκριση και παρακολού¬ 
θηση της εκτέλεσης από τις αρμόδιες υπηρεσίες της 
Σ.Δ.Σ.Τ.Ε. ή άλλων φορέων των προγραμμάτων για τα οποία 
προβλέπεται κάθε φορά οικονομική ή άλλη ενίσχυση από τα 
αρυόδια Ταμεία ή Υπηρεσίες της Ευρωπαϊκής Ενωσης ή 
εθνικών φορέων. Τον ορισμό εκπροσώπων για συμμετοχή σε 
όργανα, επιτροπές, συναντήσεις κ.λπ. της Ευρωπαϊκής Ενω¬ 
σης ή εθνικών φορέων. 

β) Την ενημέρωση των διοικητικών και εκπαιδευτικών μο¬ 
νάδων και του προσωπικού της Σ.Δ.Σ.Τ.Ε. για τα προγράμ¬ 
ματα της Ευρωπαϊκής Ενωσης και των εθνικών φορέων. Το 
συντονισμό για την εξασφάλιση της ομαλής, έγκαιρης και 
εντός των προϋπολογιζομένων ορίων δαπανών εκτέλεσης 
των προγραμμάτων. 

γ) Την παρακολούθηση εφαρμογής των προγραμμάτων και 
τη μέριμνα για την αποτελεσματική διαχείριση του συνόλου 
των μέτρων και ενεργειών που περιλαμβάνονται στα προ¬ 
γράμματα 

δ) Τη διαμόρφωση τεκμηριωμένων προτάσεων για διορθω¬ 
τικές παρεμβάσεις κατά την πορεία εφαρμογής των προ¬ 
γραμμάτων. Την τήρηση αναλυτικών και πλήρων αρχείων με 
όλα τα στοιχεία που είναι απαραίτητα για την αποτύπωση και 
τεκμηρίωση της διαχείρισης των προγραμμάτων, κατά τέτοιο 
τρόπο που να εξυπηρετεί αφενός τη συνεχή παρακολούθηση 
της επίτευξης των στόχων και αφετέρου τη μετά την ολοκλή¬ 
ρωση του αντικειμένου αξιολόγηση. 

ε} Την εισήγηση για τη σύσταση ομάδων τεχνικής υποστήρι¬ 
ξης για το αντικείμενο του τμήματος από διοικητικό και εκπαι¬ 
δευτικό προσωπικό της Σ.Δ.Σ.Τ.Ε., καθώς και για τη σκοπιμό¬ 
τητα ανάθεσης συμβουλευτικών έργων σε ειδικούς κατά πε¬ 
ρίπτωση εμπειρογνώμονες. 

οτ) Το σχεδίασμά, προγραμματισμό και την κατά περί¬ 
πτωση, εισήγηση για την ανάθεση της διοίκησης των προ¬ 
γραμμάτων που έχουν σχέση με υποδομές και εξοπλισμό. Τη 
μέριμνα για την παροχή της απαραίτητης διοικητικής υποστή¬ 
ριξης στο σύνολο των ομάδων, επιτροπών, ή και εμπειρογνω¬ 
μόνων που απασχολούνται με το αντικείμενο του Τμήμα- 

Τ °ζ) Τη σύνδεση της Σ.Δ.Σ.Τ.Ε. με παραγωγικές μονάδες 
(βιομηχανίες - βιοτεχνίες κ.λπ.) της ημεδαπής ή της αλλοδα¬ 
πής για την εξασφάλιση των αναγκαίων πληροφοριών σχετικά 
με τη ζήτηση των ειδικοτήτων που λειτουργούν στην 
Σ.Δ.Σ.Τ.Ε., καθώς επίσης και των τάσεων για νέες ειδικότη¬ 
τες που μπορεί να Λειτουργήσουν στη Σ.Δ.Σ.Τ.Ε. 

η) Τη μελέτη της δυνατότητας απορρόφησης των αποφοί¬ 
των από παραγωγικές μονάδες, την ανταλλαγή πληροφόρη¬ 
σης για την εφαρμογή νέων τεχνολογιών και τεχνογνωσίας, 
καθώς και τον εμπλουτισμό των εργαστηρίων με σύγχρονο 
υλικά που να προέρχεται από προσφορές, δωρεές κ.λπ. των 
παραγωγικών μονάδων προς τη Σ.Δ.Σ.Τ.Ε. 

θ) Τη παρακολούθηση των εξελίξεων στον τομέα της παρα¬ 
γωγής, ώστε η παρεχόμενη εκπαίδευση να βρίσκεται κατά το 
δυνατόν αε ποιοτική και ποσοτική αντιστοιχία με την παρα¬ 
γωγή, στο επίπεδο της κάλυψής της με το απαραίτητο στελε- 
χειακό δυναμικά και την απορρόφηση των αποφοίτων της. 

Αρθρο 4 

Διεύθυνση Τεχνικού 

1. Η Διεύθυνση Τεχνικού συγκροτείται από τα ακόλουθα τμή¬ 
ματα: 

α) Τμήμα Α - Μελετών και προγραμματισμού τεχνικών έρ¬ 
γων 

β) Τμήμα Β - Συντήρησης εγκαταστάσεων 

2. Το τμήμα Α - Μελετών και προγραμματισμού τεχνικών 
έργων έχει τις εξής αρμοδιότητες: 

α) Την εκπόνηση μελετών μικρής κλίμακας, την επίβλεψη 
και τον έλεγχο των εκπονούμενων μελετών μεγάλης κλίμα¬ 
κας από ιδιώτες για λογαριασμό της Σ.Δ.Σ.Τ.Ε., τη σύνταξη 
προδιαγραφών για τις διακηρύξεις κ.λπ., την επίβλεψη των 
εκτελουμένων έργων και την τήρηση των όρων των συμβά¬ 
σεων, τη σύνταξη και έλεγχο επιμετρήσεων, πιστοποιήσεων 
και λογαριασμών αναθεωρήσεων τιμών, τη σύνταξη πρωτο¬ 
κόλλων, κανονισμών, νέων τιμών μονάδας, παράτασης προ¬ 
θεσμιών, τη σύνταξη πρωτοκόλλων παραλαβής έργων. 

β) Την υποβολή εισηγήσεων στο Τμήμα Προμηθειών και 
Διαχείρισης υλικού για τη σύσταση επιτροπών παραλαβής ή 
εμπειρογνωμόνων για τεχνικά θέματα και έργα στη Σ.Δ.Σ.Τ.Ε. 
Σε συνεργασία με το Τμήμα Προμηθειών και Διαχείρισης υλι¬ 
κού και όπου αυτό απαιτείται, συντάσσει τεχνικές προδιαγρα¬ 
φές για την προμήθεια ή κατασκευή εξοπλιστικών μέσων, κα¬ 
θώς επίσης και το τεχνικό μέρος των συμβάσεων που επιβλέ¬ 
πει για την τήρηση των τεχνικών όρων των συμβάσεων. 

3. Το τμήμα Β - Συντήρησης εγκαταστάσεων έχει τις εξής 
αρμοδιότητες: 

α) Τη συντήρηση και άρτια λειτουργία των πόσης φύσεως 
εγκαταστάσεων της Σ.Δ.Σ.Τ.Ε., τη μέριμνα συντήρησης και 
επισκευής του εργαστηριακού εξοπολισμού των εκπαιδευτι¬ 
κών μονάδων σε συνεργασία με το αντίστοιχο εκπαιδευτικό 
προσωπικό των εργαστηρίων, τη συντήρηση και επισκευή του 
εξοπλισμού των διοικητικών μονάδων, τη μελέτη και εισήγηση 
λήψης των αναγκαίων μέτρων ασφάλειας σε όλες τις εγκατα¬ 
στάσεις για την προστασία του προσωπικού και των σπουδα¬ 
στών της Σ.Δ.Σ.Τ.Ε., σε συνεργασία με τις διοικητικές και εκ¬ 
παιδευτικές μονάδες. 

β) Την επίβλεψη και την πιστοποίηση της καλής εκτέλεσης 
των έργων συντήρησης και ασφάλειας. 

γ) Την εκτέλεση μικρής κλίμακας έργων σε συνεργασία με 
το Τμήμα Μελετών και Προγραμματισμού Τεχνικών Έργων. 

Αρθρο 5 

Τμήμα Ανάπτυξης και Υποστήριξης 
Πληροφοριακών Συστημάτων 

Το ανωτέρω τμήμα έχει τις εξής αρμοδιότητες: 
α) Το λεπτομερή σχεδιασμό και την εφαρμογή της πληρο¬ 
φοριακής πολιτικής στις διοικητικές και εκπαιδευτικές μονά¬ 
δες της Σ.Δ.Σ.Τ.Ε., σύμφωνα με τις κατευθυντήριες γραμμές 
του Δ.Σ. και της Ε.Ε. της Σ.Δ.Σ.Τ.Ε. 

β) Την καταγραφή, ανάλυση και μελέτη για τη ροή των δια¬ 
δικασιών που ακολουθούνται. 

γ) Την καθιέρωση πρότυπων κανόνων, σύγχρονων μεθόδων 
και μέτρων για την απλούστευση γραφειοκρατικών τύπων και 
διαδικασιών (τυποποίηση εγγράφων, τρόπο επικοινωνίας και 
πληρορόφησης, εισαγωγή μέσων σύγχρονης τεχνολογίας 
κ.λπ.), ώστε να ικανοποιούνται με πλήρως αυτοματοποιημένο 
τρόπο οι τρέχουσες ανάγκες της Σ.Δ.Σ.Τ.Ε., καθώς και για 
θέματα τυποποίησης που σχετίζονται με την εισαγωγή και 
ανάπτυξη πληροφοριακών συστημάτων και τον κεντρικό σχε¬ 
δίασμά πολιτικής για την τεχνολογία των υπολογιστικών συ¬ 
στημάτων που εισάγονται στη Σ.Δ.Σ.Τ.Ε. 

δ) Την πραγματοποίηση της κωδικοποίησης, δοκιμής και 
διόρθωσης κάθε λογικού τμήματος που προσδιορίστηκε στη 
σχεδίαση. Εξασφάλιση της ποιότητας και της αξιοπιστίας του 
Λογισμικού. Χρησιμοποίηση εργαλείων αυτόματης σχεδίασης 
και δημιουργίας κώδικα με σκοπό τη μείωση του χρόνου υλο¬ 
ποίησης. 


ε) Την παρακολούθηση των τεχνολογιών οργάνωσης γρα¬ 
φείου και προτάσεων νέων εφαρμογών με την υιοθέτηση των 
τεχνολογιών αυτών. 

στ) Τη συνεχή παρακολούθηση, βελτίωση και ενημέρωση 
με νέες εκδόσεις του λειτουργικού συστήματος και των βοη¬ 
θητικών του προγραμμάτων. 

ζ) Την εγκατάσταση του λογισμικού στους τελικούς χρή¬ 
στες και τη μέριμνα για την τήρηση των βαθμών ασφαλείας 
των αρχείων δεδομένων και των προγραμμάτων, ώστε να εξα¬ 
σφαλίζεται η εμπιστευτικότητά τους, η διαθεσιμότητα (δικαι¬ 
ώματα πρόσβασης) και η ανεξαρτησία των δεδομένων από τις 
εφαρμογές που τα χρησιμοποιούν. 

η) Την πλήρη τεκμηρίωση κάθε φάσης των έργων που υλο¬ 
ποιούνται. 

θ) Τη συντήρηση του λογισμικού των εφαρμογών και προ¬ 
τάσεων βελτίωσης ή διόρθωσης σφαλμάτων που απαιτούνται, 
σε συνεργασία με τους προϊσταμένους Διευθύνσεων Διοικη¬ 
τικών μονάδων ή Τμημάτων ή με τους Διευθυντές Εκπαιδευτι¬ 
κών μονάδων. 

ι) Τη μέριμνα για την τυποποίηση της πληροφορίας προκει- 
μένου να καθίσταται συμβατή σε ετερογενή περιβάλλοντα 
επεξεργασίας της. 

ια) Τη μέριμνα για την ικανοποίηση των απαιτήσεων των 
διοικητικών και εκπαιδευτικών μονάδων της Σ.Δ.Σ.Τ.Ε., δια¬ 
σφαλίζοντας πρόσβαση σε άλλες βάσεις δεδομένων εσωτε¬ 
ρικού και εξωτερικού μέσων υπαρχόντων δικτύων. 

ιβ) Την υποστήριξη των χρηστών στην αναζήτηση και πρό¬ 
σβαση σε βάσεις δεδομένων. 

ιγ) Τη μέριμνα τόσο και το συνεχή εκσυγχρονισμό των συ¬ 
στημάτων και των δικτύων σύμφωνα με την εξέλιξη των δι¬ 
κτύων και των επικοινωνιών και των αναγκών της Σ.Δ.Σ.Τ.Ε., 
όσο και για την ευελιξία τους σε σταδιακές επεκτάσεις με δο¬ 
μημένο τρόπο, ώστε να αντιμετωπίζονται μελλοντικές ανά¬ 
γκες. 

ιδ) Την τεχνική υποστήριξη για την ενημέρωση και μετα¬ 
φορά αρχείων από και προς τον κεντρικό υπολογιστή, την 
ανάπτυξη εφαρμογής τυποποίησης και ηλεκτρονικής διακίνη¬ 
σης εγγράφων, τηλεδιάσκεψης και ηλεκτρονικού ταχυδρο¬ 
μείου. 

ιε) Την παροχή κάθε δυνατής βοήθειας για την εφαρμογή 
τοπικών εφαρμογών (π.χ. επεξεργασία πινάκων, οργάνωση 
αρχείων, επεξεργασία κειμένου κ,λπ.) και εξασφάλιση της 
συμβατότητας των εφαρμογών αυτών με το κεντρικό πληρο¬ 
φοριακό σύστημα. Τη διασφάλιση της συντήρησης του εξο¬ 
πλισμού και την έγκαιρη εισήγηση προμήθειας των αναλωσί¬ 
μων μηχανογραφικών υλικών. 

ιστ) Την ενημέρωση και εκπαίδευση των χρηστών διοικητι¬ 
κών και εκπαιδευτικών μονάδων σε θέματα νέων τεχνολογιών 
πληροφορικής και αυτοματισμού γραφείου. Την ευθύνη φύ¬ 
λαξης και αναπαραγωγής μαγνητικών αρχείων, ασφάλειας αυ¬ 
τών και χειρισμού του μηχανογραφικού εξοπλισμού. 

ιζ) Τη μελέτη και εισήγηση για την ανανέωση, βελτίωση και 
αντικατάσταση του ήδη υπόρχοντος εξοπλισμού. Τη σύνταξη 
μελετών σκοπιμότητας, προδιαγραφών κ.λπ. 

Άρθρο 6 

Τμήμα Υγείας και Πρόνοιας 

Το ανωτέρω τμήμα έχει τις εξής αρμοδιότητες: 
α) Την προληπτική φροντίδα για την υγεία των σπουδαστών 
και του προσωπικού και την εξέταση αυτών εντός της 
Σ.Δ.Σ.Τ.Ε, 

β) Την παροχή πρώτων βοηθειών σε περιπτώσεις ατυχημά¬ 
των ή άλλης αιτίας στους σπουδαστές και το προσωπικό της 
Σ.Δ.Σ.Τ.Ε, και την προώθησή τους σε νοσηλευτικά ιδρύματα 
αν υπάρχει ανάγκη. 

γ) Τη συμπαράσταση και συμβολή στην αντιμετώπιση ψυ¬ 
χολογικών ή κοινωνικών προβλημάτων των σπουδαστών. 

δ) Την οργάνωνη, μαζί με τις διοικητικές ή τις εκπαιδευτι¬ 
κές μονάδες και με τη συνεργασία ειδικών φορέων ή προσώ¬ 
πων (ιατρών, παιδοψυχολόγων, κοινωνιολόγων κ.λπ.)., εκδη¬ 
λώσεων με σκοπό την ενημέρωση των σπουδατών και του 
προσωπικού σε θέματα σχετικά με την υγεία, πρόνοια, διά¬ 
φορο κοινωνικά προβλήματα κ.λπ. 

ε) Την παρακολούθηση της αυστηρής τήρησης των κανό¬ 
νων υγιεινής σε όλες τις κτιριακές εγκαταστάσεις της 
Σ.Δ.Σ.Τ.Ε. και ιδιαίτερα στους κοινόχρηστους χώρους, τα 
αποχωρητήρια και τα κυλικεία. 

Γραφείο Δημοσίων Σχέσεων και Εθιμοτυπίας 

Το Γραφείο Δημοσίων Σχέσεων και Εθιμοτυπίας υπάγεται 
απευθείας στο Γενικό Διευθυντή της Σ.Δ.Σ.Τ.Ε. και έχει τις 
εξής αρμοδιότητες: 

α) Τις δημόσιες σχέσεις της διοίκησης της Σ.Δ.Σ.Τ.Ε. καιτο 
σύνολο των κανόνων εθιμοτυπίας, την έκδοση εντύπων, πλη¬ 
ροφοριακού υλικού γενικά για τις δραστηριότητες της 

Σ.Δ.Σ.Τ.Ε. . 4 . 

β) Την οργάνωση εορτών, τελετών, δεξιώσεων και λοιπών 
κοινωνικών και πολιτιστικών εκδηλώσεων, καθώς και την ορ¬ 
γάνωση εκδηλώσεων για την προβολή του έργου της 
Σ.Δ.Σ.Τ.Ε. 

γ) Την οργάνωση εορτών, μορφωτικών, πολιτιστικών και 
ψυχαγωγικών εκδηλώσεων για το προσωπικό της Σ.Δ.Σ.Τ.Ε. 
και των οικογενειών τους. 

δ) Την οργάνωση και πραγματοποίηση συνεδρίων, ημερί¬ 
δων, σεμιναρίων και λοιπών εκδηλώσεων που εξυπηρετούν 
τις λειτουργικές ανάγκες της Σ.Δ.Σ.Τ.Ε. και την εξασφάλιση 
της φιλοξενίας των προσεκλημένων σε συνεργασία με τις εν¬ 
διαφερόμενος Διοικητικές ή Εκπαιδευτικές μονάδες. Επίσης 
την παρακολούθηση συνεδρίων που εξυπηρετούν τις λει¬ 
τουργικές ανάγκες της Σ.Δ.Σ.Τ.Ε. 

ΝΟΜΙΚΗ ΥΠΗΡΕΣΙΑ - 
ΓΡΑΦΕΙΟ ΝΟΜΙΚΟΥ ΣΥΜΒΟΥΛΟΥ 

Η Νομική Υπηρεσία - Γ ραφείο Νομικού Συμβούλου επιμε¬ 
λείται των νομικών υποθέσςεων του Σιβιτανιδείου Ιδρύματος 
και παρέχει νομική υποστήριξη σ’ αυτό, παρέχει νομικές συμ¬ 
βουλές, έγγραφες ή προφορικές στο Γενικό Διευθυντή του 
Ιδρύματος, γνωμοδοτεί εγγράφως ή προφορικώς επί θεμά¬ 
των που θέτουν ο Πρόεδρος ή ο Αντιπρόεδρος του Διοικητι¬ 
κού Συμβουλίου ή ο Πρόεδρος της Εκτελεστικής Επιτροπής 
του ιδρύματος, παρϊστσται σε όλα τα δικαστήρια κάθε βαθμού 
και δικαιοδοσίας για την προάσπιση των συμφερόντων του Σι- 
βιτανιδείου Ιδρύματος, καταθέτει αγωγές, αιτήσεις κ.λ.π. 
ασκεί ένδικα μέσα κατά των αποφάσεων όλων των δικαστη¬ 
ρίων και γενικά ενεργεί και πράττει ό,τι χρειάζεται ως Νομικός 
Σύμβουλος και παραστάτης του Σιβιτανιδείου Ιδρύματος σύμ¬ 
φωνα και με όσα αναφέρονται στον «Κώδικα περί Δικηγό¬ 
ρων». 

ΚΕΦΑΛΑΙΟ Γ 
ΠΡΟΣΩΠΙΚΟ 
Άρθρο 7 

Διάκριση θέσεων Προσωπικού κατά Κατηγορίες 
και Κλάδους της Σ.Δ.Σ.Τ.Ε. 

1 Οι θέσεις των μονίμων υπαλλήλων της Σ.Δ.Σ.Τ.Ε. διακρί- 

νονται κατά κατηγορίες και κλάδους ως εξής: 

α) Κατηγορία Πανεπιστημιακής Εκπαίδευτησς (Π.Ε.) - Κλά¬ 
δοι: 

α.α. Π.Ε. 1 Διοικητικός - Οικονομικός 


β.β. Π.Ε. 2 Μηχανικών 
γ.γ. Π.Ε. 3 Πληροφορικής 

β) Κατηγορία Τεχνολογικής Εκπαίδευσης (Τ.Ε.) - Κλάδοι: 

α.α. Τ.Ε. 1 Διοικητικός - Λογιστικός 

β.β. Τ.Ε. 2 Τεχνολογικών Εφαρμογών 

γ.γ. Τ.Ε. 3 Βιβλιοθηκονόμων 

δ.δ. Τ.Ε. 4 Πληροφορικής 

ε.ε. Τ.Ε. 5 Νοσηλευτικής 

στ.οτ. Τ.Ε. 6 Κοινωνικής Εργασίας 

γ) Κατηγορία Δευτεροβάθμιας Εκπαίδευσης (Δ.Ε.) - Κλά¬ 
δοι: 

α α. Δ.Ε. 1 Διοικητικός - Λογιστικός 

β.β. Δ.Ε. 3 Βιβλιοθηκάριων 

γ.γ. Δ.Ε. 4 Προσωπικού Η/Υ (Χειριστών Η/Υ) 

δ.δ. Δ.Ε. 5 Τεχνικών 

δ) Κατηγορία Υποχρεωτικής Εκπαίδευσης (Υ.Ε.) - Κλά¬ 
δοι: 

α.α. Υ.Ε. 1 Επιμελητών 

β.β. Υ.Ε. 2 Προσωπικού Καθαριότητας 

γ.γ. Υ.Ε. 3 Εργατών 

2. Λοιπό Προσωπικό 

α. Ιατρός ειδικότητας Γενικής Ιατρικής 

β. Νομικός Σύμβουλος (Δικηγόρος παρ' Αρείω Πάγω) 

3. Εισαγωγικός βαθμός κατηγοριών Πανεπιστημιακής Εκ¬ 
παίδευσης (Π.Ε.), Τεχνολογικής Εκπαίδευσης (Τ.Ε.) και Δευ¬ 
τεροβάθμιας Εκπαίδευσης (Δ.Ε.) είναι ο Δ και καταληκτικός 
οΆ. Της κατηγορίας Υποχρεωτικής Εκπαίδευσης (Υ.Ε.) εισα¬ 
γωγικός ο βαθμός Ε και καταληκτικός ο Β . 

Οι θέσεις όλων των βαθμών των κατηγοριών Π.Ε., Τ.Ε., 
Δ.Ε. και Υ.Ε. σε κάθε κατηγορία είναι οργανικά ενιαίες. 

4. Για τα προσόντα διορισμού και τα καθήκοντα των κατη¬ 
γοριών, κλάδων και ειδικοτήτων που προβλέπονται από το άρ¬ 
θρο αυτό, ισχύουν τα οριζόμενα από το σχετικό Προεδρικό 
Διάταγμα 194/88 (Φ.Ε.Κ. 84/τ.Α76.5.88), που εκδόθηκε 
σύμφωνα με τις διατάξεις της παρ. 8 του άρθρου 24 του Ν. 

1586/86, όπως αντικαταστάθηκε οπό την παρ. 5 του άρθρου 
22 του Ν, 1735/87 και ισχύει κάθε φορά. 

5. Οι οργανικές θέσεις του μονίμου προσωπικού της 
Σ.Δ.Σ.Τ.Ε. κατανέμονται κατά κατηγορίες και κλάδους της 
περίπτωσης 1 του παρόντος άρθρου, ως εξής: 

Α. ΚΑΤΗΓΟΡΙΑ - ΚΛΑΔΟΙ 
α. Κατηγορία ΠΕ (σύνολο θέσεων 16) 
α.α. ΠΕΙ Διοικητικός - Οικονομικός: δέκα τρεις (13) 
β.β. ΠΕ2 Μηχανικών: δύο (2) 

Στις θέσεις αυτές περιλαμβάνονται οι ειδικότητες Πολιτι¬ 
κού Μηχανικού (1 θέση). Ηλεκτρολόγου Μηχανικού (1 θέση). 

γ.γ. ΠΕ3 Πληροφορικής: μία (1) 

Β. ΚΑΤΗΓΟΡΙΑ - ΚΛΑΔΟ! 
β. Κατηγορία ΤΕ (σύνολο θέσεων 10) 
α.α. ΤΕ1 Διοικητικός - Λογιστικός: τρεις (3) 
β.β. ΤΕ2 Τεχνολογικών Εφαρμογών: δύο (2) 

Στις θέσεις αυτές περιλαμβάνονται οι ειδικότητες Πολιτι¬ 
κού Δομικών Έργων (1 θέση), Ναυπηγού (προσωρινή θέση), 
άρθρο 2 παρ. 3 Ν. 51/1975 (Α 125), (1 θέση) 
γ.γ. ΤΕ3 Βιβλιοθηκονόμων: μία (1) 
δ.δ. ΤΕ4 Πληροφορικής: μία (1) 
ε.ε. ΤΕ5 Νοσηλευτικής: δύο (2) 
στ, στ. ΤΕ6 Κοινωνικής εργασίας: μία (1) 

Γ. ΚΑΤΗΓΟΡΙΑ - ΚΛΑΔΟΙ 
γ. Κατηγορία ΔΕ (σύνολο θέσεων 35) 
α.α. ΔΕΙ Διοικητικός - Λογιστικός: δέκα οκτώ (18) 
β.β. ΔΕ3 Βιβλιοθηκάριων: μία (1) 
γ.γ. ΔΕ4 Προσωπικού Η/Υ (χειριστών Η/Υ): επτά (7) 
δ.δ. ΔΕ5 Τεχνικών: εννέα (9). 

Στις θέσεις αυτές περιλαμβάνονται οι ειδικότητες Ηλε¬ 
κτρολόγων (2 θέσεις), Ελαιοχρωματιστών (2 θέσεις), Κηπου¬ 
ρού (1 θέση), Ξυλουργών (2 θέσεις), Υδραυλικών (2 θέσεις). 
Δ. ΚΑΤΗΓΟΡΙΑ - ΚΛΑΔΟΙ 
δ. Κατηγορία ΥΕ (σύνολο θέσεων 27) 
α.α. ΥΕ1 Επιμελητών: δώδεκα (12) 
β.β. ΥΕ2 Προσωπικού καθαριότητας: δέκα τέσσερις (14) 
γ.γ. ΥΕ3 Εργατών: μία (1) 

Λοιπό Προσωπικό: 

1. Μία (1) μόνιμη θέση ιατρού με ειδικότητα γενικής ιατρι¬ 
κής που διέπεται από τις διατάξεις του Ν. 1345/72. 

2. Μία (1) μόνιμη θέση νομικού συμβούλου που καταλαμβά¬ 
νει δικηγόρος παρ' Αρείω Πάγω με σχέση έμμισθης εντολής 
και αντιμισθία οριζόμενη σύμφωνα με τις διατάξεις του κώ¬ 
δικα περί δικηγόρων, του Ν. 1505/84 και των εκάστοτε ισχυ- 
ουσών διατάξεων περί πάγιας αντιμισθίας δικηγόρων και νομι¬ 
κών συμβούλων. 

ΚΕΦΑΛΑΙΟ Δ' 

ΚΑΤΑΤΑΞΗ ΜΟΝΙΜΟΥ ΠΡΟΣΩΠΙΚΟΥ 
Αρθρο 8 

Το μόνιμο διοικητικό προσωπικό τηςΣ.Δ.Σ.Τ.Ε. που υπηρε¬ 
τεί κατά την έναρξη ισχύος του διατάγματος αυτού κατατάσ¬ 
σεται στις προβλεπόμενες από το διάταγμα αυτό θέσεις, κατά 
κατηγορία, κλάδο και ειδικότητα, σύμφωνα με τα τυπικά του 
προσόντα και σύμφωνα με την κατάταξη που έγινε βάσει της 
αριθ. Δ4/508/89 Κ.Υ.Α. (Φ.Ε.Κ. 767/Τ.Β79.10.89). 

ΚΕΦΑΛΑΙΟ Ε' 

ΓΕΝΙΚΟΣ ΔΙΕΥΘΥΝΤΗΣ - 
ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

Αρθρο 9 

Γενικός Διευθυντής 

1. Των διοικητικών υπηρεσιών και εκπαιδευτικών μονάδων 
της Σιβιτανιδείου Δημόσιας Σχολής Τεχνών και Επαγγελμά¬ 
των προϊσταται Γενικός Διευθυντής. 

2. Γ ια τα προσόντα και τον τρόπο επιλογής του Γ ενικού 
Διευθυντή της προηγούμενης παραγράφου εφαρμόζονται οι 
κείμενες διατάξεις που διέπουν της Σ.Δ.Σ.Τ.Ε. 

Άρθρο 10 

Προϊστάμενοι Οργανικών Μονάδων 

Οι προϊστάμενοι των οργανικών μονάδων της Σ.Δ.Σ.Τ.Ε. 
ορίζονται ως εξής: 

1. ΤηςΔιεύθυνσηςΔιοικητικού και της Διεύθυνσης Οικονο¬ 
μικών προΐστανται υπάλληλοι του κλάδου Π.Ε. 1 Διοικητικού - 
Οικονομικού, ή Τ.Ε. 1 Διοικητικού - Λογιστικού ή Δ.Ε. 1 Διοι¬ 
κητικού - Λογιστικού. 

2. Των τμημάτων: Προσωπικού, Γραμματειών Εκπαιδευτι¬ 
κών Μονάδων, Διοικητικής Μέριμνας, Λογιστικού, Προμη¬ 
θειών και Διαχείρισης Υλικού, Προγραμμάτων Ευρωπαϊκής 
Ένωσης, Εθνικών Φορέων και Σύνδεσης με την Παραγωγή, 
προΐστανται υπάλληλοι του κλάδου Π.Ε. 1 Διοικητικού - Οικο¬ 
νομικού, ή Τ.Ε. 1 Διοικητικού - Λογιστικού ή Δ.Ε. 1 Διοικητι¬ 
κού - Λογιστικού. 

3. Της Διεύθυνσης Τεχνικού προϊσταται υπάλληλος του 
κλάδου Π.Ε. 2 Μηχανικών και ελλείψει αυτού, προϊσταται 
υπάλληλος του κλάδου Τ.Ε. 2 Τεχνολογικών Εφαρμογών. 

4. Των τμημάτων Μελετών και προγραμματισμού τεχνικών 
έργων, Συντήρησης εγκαταστάσεων προΐστανται υπάλληλοι 
του κλάδου Π.Ε. 2 Μηχανικών και ελλείψει αυτών, προϊστα- 
νται υπάλληλοι του κλάδου Τ.Ε. 2 Τεχνολόγων εφαρμογών. 


5. Του τμήματος ανάπτυξης και υποστήριξης Πληροφορι¬ 
κών Συστημάτων προϊσταται υπάλληλος του κλάδου Π.Ε. 3 
Πληροφορικής και ελλείψει αυτού προϊσταται υπάλληλος του 
κλάδου Τ.Ε. 4 Πληροφορικής. 

6. Στο τμήμα Υγείας και Πρόνοιας προϊσταται ο ιατρός και 
ελλείψει αυτού, προϊσταται υπάλληλος του κλάδου Τ.Ε. 5 Νο¬ 
σηλευτικής ή Τ.Ε. 6 Κοινωνικής Εργασίας. 

7. Για την επιλογή των προϊσταμένων των οργανικών μονά¬ 
δων εφαρμόζονται ανάλογα οι διατάξεις του άρθρου 36 του Ν. 
2190/94. 

Αρθρο 11 
Έναρξη ισχύος 

Η ισχύς του παρόντος διατάγματος αρχίζει από την δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Εθνικής Παιδείας και θρησκευμάτων 
αναθέτουμε την δημοσίευση και εκτέλεση του παρόντος 
Προεδρικού Διατάγματος. 

Αθήνα, 6 Ιουνίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΦΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑ! 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΝΑΣΤΑΣΙΟΣ ΜΑΝΤΕΛΗΙ ΝΙΚΟΛΑΟΣ ΧΡΙΣΤΟΔΟΥΛΑΚΗΣ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΙΩΑΝΝΗΣ ΑΝΘΟΠΟΥΛΟΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 137 
Ίδρυση Λιμενικού Σταθμού στο Αιτωλικό Αιτ/νΐας και καθορι¬ 
σμός της τοπικής και καθύλην αρμοδιότητας του. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 11 παρ. 2 του Ν. 2329/95 «Ρύθμιση θεμά¬ 
των προσωπικού του Λιμενικού Σώματος (ΛΣ) και άλλες δια¬ 
τάξεις (Α' 172)*. 

β) Του άρθρου 29ΑτουΝ. 1558/85 (ΑΊ 37), όπως προστέ¬ 
θηκε με το άρθρο 27 του Ν. 2081/92 (Α' 154). 

γ) Του άρθρου 19 παρ. 1 και 3 του Ν. 1735/87 (Α' 195) 
«Προσλήψεις στο δημόσιο τομέα, κοινωνικός έλεγχος στη 
δημόσιο διοίκηση, πολιτικά δικαιώματα και άλλες διατά¬ 
ξεις». 

δ) Το άρθρο 2 του Π.Δ. 373/95 (Α’ 201) «Συγχώνευση των 
Υπουργείων Προεδρίας της Κυβέρνησης και Εσωτερικών στο 
Υπουργείο Εσωτερικών, Δημόσιας Διοίκησης και Αποκέντρω¬ 
σης και καθορισμός των αρμοδιοτήτων τους». 

ε) Το όρθρο 22 παρ. 3 του Ν. 2362/95 (Α' 247) «Περί Δημο¬ 
σίου Λογιστικού, ελέγχου και δαπανών του Κράτους κ.λπ.». 

στ) Τη ΔΙΔΚ/Φ. 44.1/21566/10.10.1996 απόφαση ταυ 
Πρωθυπουργού και του Υπουργού Εσωτερικών, Δημόσιας 
Διοίκησης και Αποκέντρωσης «Ανάθεση αρμοδιοτήτων 
Υπουργού Εσωτερικών, Δημόσιας Διοίκησης και Αποκέντρω¬ 
σης στους Υφυπουργούς Εσωτερικών, Δημόσιας Διοίκησης 
και Αποκέντρωσης» (ΦΕΚ 932 Β'). 

ζ) Την 1107147/1 239/0006Α74.10.1996 απόφαση του 
Πρωθυπουργού και του Υπουργού Οικονομικών «Ανάθεση 
αρμοδιοτήτων Υπουργού Οικονομικών στους Υφυπουργούς 
Οικονομικών» (ΦΕΚ 922 Β'). 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΠΡΩΤΟ) 


4911 


2. Το γεγονός ότι από τις διατάξεις του παρόντος διατάγμα¬ 
τος δεν προκαλεϊται δαπάνη σε βάρος του κρατικού προϋπο¬ 
λογισμού ποσού 1.500.000 δρχ. περίπου ετησίως, η οποία θα 
αντιμετωπισθεί από τις εγγεγραμμένες πιστώσεις στον προϋ¬ 
πολογισμό του ΥΕΝ υπά τους ΚΑΕ 0813, 0831, 0824, 0832 
και 0899. 

3. Την με αριθμ. 65/1997 γνωμοδότηση του Συμβουλίου 
της Επικράτειας μετά από πρόταση του Υπουργού Εμπορικής 
Ναυτιλίας και των Υφυπουργών Εσωτερικών, Δημόσιας Διοί¬ 
κησης και Αποκέντρωσης και Οικονομικών, αποφασίζουμε: 

Αρθρο 1 

Ιδρύεται Λιμενικός Σταθμός με έδρα το Αιτωλικό εκεί που 
μέχρι τώρα λειτουργούσε φυλάκιο, ο οποίος υπάγεται στο 
Υπολιμεναρχείο Μεσολογγίου. Η περιφέρεια αρμοδιότητάς 
του εκτείνεται από τις εκβολές του Αχελώου ποταμού στον 
Πατραϊκό κόλπο μέχρι την λουρονησίδα Προκοπανϊσου Πα- 
τραϊκού κόλπου συμπεριλαμβανομένης και της λιμνοθάλασ¬ 
σας Αιτωλικού. 

Άρθρο 2 

Η καθύλην αρμοδιότητα του Λιμενικού Σταθμού Αιτωλικού 
που ιδρύεται με το διάταγμα αυτό, περιλαμβάνει: 

α) Την άσκηση από τον Προϊστάμενο, το νόμιμο αναπληρωτή και 
τους υττηρετούντες σ' αυτόν Αξιωματικούς, Ανθυπασπιστές και 
ΑρχικελευστέςΛΣ που προέρχονται από τη Σχολή Δοκίμων Υπαξι- 
ωματικών του Λιμενικού Σώματος όλων των αρμοδιοτήτων γενικών 
ανακριτικών υπαλλήλων σχετικά με εγκλήματα που τελούνται στην 
περιφέρεια του Λιμενικού Σταθμού. 

β) Τη βεβαίωση φαρικών τελών και υγειονομικών δικαιωμά¬ 
των, καθώς και τη βεβαίωση και είσπραξη κατά τις ισχύουσες 
διατάξεις των λιμενικών δικαιωμάτων. 

γ) Τη σύνταξη στατιστικών δελτίων ναυτιλιακών πληροφο¬ 
ριών κατά τα ισχύοντα κάθε φορά και την εποπτεία της πλοη¬ 
γικής υπηρεσίας για τα θέματα της οποίας αναφέρεται στο 
Υπουργείο Εμπορικής Ναυτιλίας δια της Λιμενικής Αρχής Με¬ 
σολογγίου ή απ’ ευθείας, εφόσον η υπηρεσία διαταχθεί ειδικά 
ενώ ειδικά για θέματα διαχείρισης της πλοηγικής υπηρεσίας 
υπάγεται απ’ ευθείας από το ΥΕΝ. 

δ) την εκτέλεση των εκδιδομένων από το Υπουργείο Εθνι¬ 
κής Αμύνης διαταγών για τη στρατολογία των ναυτικών και την 
πολεμική χρησιμοποίηση των λιμένων. 

ε) Την άσκηση της διοικητικής και δικαστικής αστυνομίας 
που ανάγεται στις αρμοδιότητες του Λιμενικού Σώματος, 
όπως αυτές καθορίζονται και ισχύουν σύμφωνα με τις κείμε¬ 
νες διατάξεις. 

στ) Τη διενέργεια επιθεωρήσεων πλοίων και πλωτών ναυ¬ 
πηγημάτων, εφόσον έχει συγκροτηθεί στην έδρα του Λιμενι¬ 
κού Σταθμού τοπικό κλιμάκιο επιθεώρησης πλοίων σύμφωνα 
με τις κείμενες διατάξεις. 

ζ) Τον έλεγχο των πλοίων πλοιαρίων, λέμβων και πλωτών 
ναυπηγημάτων σύμφωνα με την ισχύουσα νομοθεσία, τα εγ¬ 
χειρίδια ασφάλειας ναυσιπλοΐας και τις οδηγίες της Προϊστα- 
μένης Λιμενικής Αρχής και της Διεύθυνσης του ΥΕΝ, που εί¬ 
ναι αρμόδια για τον έλεγχο και την επιθεώρηση των εμπορι¬ 
κών πλοίων. 

η) Την έκδοση, αντικατάσταση και εξόφληση ναυτολογίων 
των ελληνικών πλοίων, όπως αυτή καθορίζεται κάθε φορά 
από τις ισχύουσες διατάξεις περί ΝΑΤ, καθώς και τη διενέρ¬ 
γεια μεταβολών στα πληρώματα των πλοίων αυτών. 

θ) Την παρακολούθηση των δρομολογίων των Ε/Γ - Ο/Γ 
πλοίων που προσεγγίζουν στο Αιτωλικό και την τήρηση στατι¬ 
στικών στοιχείων που αφορούν την επιβατική κίνηση. 

ι) Την εφαρμογή των διατάξεων που αναφέρονται σε θέ¬ 
ματα έρευνας και διάσωσης. 


ια) Την εφαρμογή των οργανωτικών διαταγών και εγκυ¬ 
κλίων της αρμόδιας Διεύθυνσης του Υπουργείου Εμπορικής 
Ναυτιλίας μετά την ένταξη στα δίκτυα τηλεπικοινωνιών του 
Λιμενικού Σώματος. 

ιβ) Την εκτέλεση κάθε άλλου καθήκοντος που θα ανατεθεί 
σ’ αυτόν από το Υπουργείο Εμπορικής Ναυτιλίας. 

Αρθρο 3 

1. Ο Λιμενικός Σταθμάς Αιτωλικού υπάγεται στη Λιμενική 
Αρχή Μεσολογγίου, αναφέρεται σ’ αυτήν για κάθε υπόθεση 
της αρμοδιότητάς του και συμμορφώνεται με τις διαταγές 
της. Όταν δίδεται σχετική ειδική διαταγή αναφέρεται απευ¬ 
θείας στο ΥΕΝ κοινοποιεί τις αναφορές του στην Προϊστά¬ 
μενη Λιμενική Αρχή, σε επείγουσες δε περιπτώσεις υποβάλ¬ 
λει τις αναφορές του εκτός από τη Λιμενική Αρχή Μεσολογ¬ 
γίου και στο ΥΕΝ. 

2. Ο Λιμενικός Σταθμός εξαρτάται οικονομικά από τη Λιμε¬ 
νική Αρχή Μεσολογγίου και οι σχετικές δαπάνες καταβάλλο¬ 
νται από την πάγια προκαταβολή αυτής. 

3. Το προσωπικό του Λιμενικού Σταθμού στρατωνίζεται στο 
οίκημα όπου είναι εγκατεστημένος ο Σταθμός, εφόσον επαρ- 
κεί ο χώρος. 

Στον Υπουργό Εμπορικής Ναυτιλίας αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 30 Μαΐου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, 

ΔΗΜ Δ/ΚΗΣΗΣ ΚΑΙ ΑΠΟΚ/ΣΗΣ ΥΦΥΠ. ΟΙΚΟΝΟΜΙΚΩΝ 

ΑΝ. ΜΑΝΤΕΛΗΣ ΝΙΚ. ΧΡΙΣΤΟΔΟΥΛΑΚΗΣ 

ΕΜΠΟΡΙΚΗΣ ΝΑΥΤΙΛΙΑΣ 

ΣΤΑΥΡΟΣ ΑΡ. ΣΟΥΜΑΚΗΣ 

Τροποποίηση διατάξεων της μεταξύ Ελληνικού Δημοσίου και 
Ολυμπιακής Αεροπορίας Α.Ε. σύμβασης που κυρώθηκε 
με το Ν.Δ. 3560/1956, όπως η σύμβαση αυτή τροποποιή¬ 
θηκε και συμπληρώθηκε μεταγενέστερα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του Ν.Δ, 3560/1956 (ΦΕΚ 22/Α), όπως τροποποιήθηκε 
με το Ν.Δ. 4262/1962 (ΦΕΚ 187/Α), το Β.Δ. 862/1996 (ΦΕΚ 
221/Α) και Π.Δ. 276/1991 (ΦΕΚ 100/Α) και Π.Δ. 359/1996 
(ΦΕΚ231/Α). 

β) Του άρθρου πέμπτου παρ. 2 του Ν. 96/75 «περί εξαγο¬ 
ράς των μετοχών της Ο.Α. παρά του Ελληνικού Δημοσίου 
κ.λπ.» (ΦΕΚ 154/Α). 

γ) Του Ν, 1815/1988 «Κύρωση του Κώδικα Αεροπορικού 
Δικαίου» (ΦΕΚ 250/Α). 

δ) Του άρθρου 29Α του Ν. 1558/1985 που προστέθηκε με 
το άρθρο 27 του Ν 2081/1992. 

ε) Του άρθρου 1 παρ. ε της απόφασης της Επιτροπής των 
Ευρωπαϊκών Κοινοτήτων της 7ης Οκτωβρίου 1994 σχετικά 
με τις ενισχύσεις που χορηγεί το Ελληνικό Δημόσιο στην Ολυ¬ 
μπιακή Αεροπορία και δημοσιεϋθηκε στο 1.273/22/ 
25,10.94. 

2. α. Τους Κανονισμούς ΕΟΚ 3975/87 (1_ 374/1) 3976/87 

του Συμβουλίου, όπως έχουν τροποποιηθεί με τους κανονι¬ 
σμούς 2410/92 (1240/81) και 2411 /92 (ί_240/19} του Συμ¬ 
βουλίου. 

β. Τον Κανονισμό ΕΟΚ 2408/92 Συμβουλίου και ιδία το άρ¬ 
θρο 5 (Ε 1240/8). 

3. Το γεγονός ότι από τις διατάξεις του παρόντος δεν προ- 
καλείται δαπάνη σε βάρος του Κρατικού Προϋπολογισμού. 

4. Την μεαριθμ. 177/97 γνωμοδότηση του Συμβουλίου της 
Επικράτειας, με πρόταση των Υπουργών Εθνικής Οικονομίας, 
Οικονομικών και Μεταφορών και Επικοινωνιών, αποφασί¬ 
ζουμε: 

Αρθρο 1 

Το πρώτο και δεύτερο εδάφιο της παραγρ. 1 του άρθρου 14 
της αρχικής από 30.7.1956 Σύμβασης μεταξύ Ελληνικού Δη¬ 
μοσίου και Εταιρείας Ολυμπιακής Αεροπορίας Α_Ε. που κυ¬ 
ρώθηκε με το Ν.Δ. 3560/1956, όπως η παράγραφος αυτή 
αντικαταστάθηκε με την παράγραφο 1 του άρθρου 7 του Ν.Δ. 
4262/62, το άρθρο 9 του Ν.Δ. 122/1969, το άρθρο 1 του 
Π.Δ. 549/85 και το άρθρο 1 του Π.Δ. 11/89 (ΦΕΚ 4/Α), κα¬ 
θώς και το εδάφιο τρίτο της ανωτέρω παραγράφου, αντικαθί¬ 
σταται ως εξής: 

Για τη χρησιμοποίηση οποιουδήποτε Αερολιμένα στην Ελ¬ 
λάδα, η Εταιρεία (Ολυμπιακή Αεροπορία Α.Ε. καθώς και οι 
θυγατρικές αυτής), οφείλει να καταβάλλει για τις πτήσεις της 
τα πιο κάτω τέλη όπως ισχύουν κάθε φορά. 

α. Προσγείωσης. 

β. παραμονής αεροσκαφών στον Αερολιμένα εξαιρούμε¬ 
νων των περιπτώσεων που τα αεροσκάφη παραμένουν για συ¬ 


ντήρηση και μόνο σε στεγασμένους χώρους της εταιρείας. 
Επίσης η εταιρεία (Ολυμπιακή Αεροπορία Α.Ε. και οι θυγατρι¬ 
κές της) οφείλει να καταβάλλει τέλη υπηρεσιών εναέριας κυ¬ 
κλοφορίας, τηλεπικοινωνιακής κατά την πτήση και μετεωρο¬ 
λογικής εξυπηρέτησης, καθώς και χρησιμοποίησης ραδιοναυ- 
τιλιακών βοηθημάτων ανεξαρτήτως αν οι πτήσεις είναι από 
και προς το εσωτερικό ή εξωτερικό. 

Η εταιρεία (Ολυμπιακή Αεροπορία Α.Ε. καθώς και οι θυγα¬ 
τρικές της) δικαιούνται τη χρησιμοποίηση με μίσθωμα, πά¬ 
ντων των ήδη διατεθέντων ή διατεθεισομένων εις αυτήν κατά 
τις εκάστοτε ανάγκες της και της δυνατότητας του Αερολι¬ 
μένα στεγασμένων ή ασκεπών χώρων των Κρατικών Αερολι¬ 
μένων. 

Αρθρο 2 

Η ισχύς του Διατάγματος αυτού αρχίζει από 1.1.1996. 

Στον Υπουργό Μεταφορών και Επικοινωνιών αναθέτουμε 
τη δημοσίευση και εκτέλεση του παρόντος Διατάγματος. 

Αθήνα, 29 ΜαΓου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι υπουργοί 

ΕΘΝΙΚΗΣ ΟΙΚΟΝΟΜΙΑΣ ΚΑΙ 

ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΠΑΝ. ΓΙΑΠΑΝΤΩΝΙΟΥ ΧΑΡ. ΚΑΣΤΑΝΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




